
	Targed
	Yr hyn yr wyf wedi'i wneud yn yr aseiniad hwn
 

	Targed 1
	Aim to read more widely and draw on current theory surrounding your subject area to support your writing.
	 Yn yr aseiniad yma rydw i wedi gwneud mwy o ymdrech i ddarllen mwy o lenyddiaeth ond hefyd i sicrhau fy mod i wedi cynnwys nifer o ffynhonellau diweddar (o fewn y 5 mlynedd diwethaf)

	Targed 2
	Ensure to reference throughout so your claims are supported unless it is clear you are giving your own opinion.
	Yn yr aseiniad yma rydw i wedi ceisio sicrhau fy mod i wedi cyfeirnodi yn fwy aml yn ystod fy nhraethawd, ac wedi gwneud hi’n fwy clir pan rydw i wedi mynegi fy marn. 

	Targed 3
	Drawing up a clear structure in the initial stages of research could be helpful in allowing you to develop themes and arguments more concisely.
	Cyn ddechrau’r aseiniad fe wnes i creu cynllun manwl o’r hyn hoffwn trafod yn y traethawd gan obeithio bydd hon wedi fy ngalluogi i ddatblgu themau a dadleuon yn fwy cryno. 



Rwy’n cydnabod y defnydd o ChatGPT (https://chatgpt.com/) ar 28ain o Chwefror 2025 i wirio fy gramadeg a darllenadwyedd fy ngwaith.
 
Defnyddiais yr anogwr: 
 
1.  Gwiriwch fy ngwaith am ddarllenadwyedd a gramadeg. 

Rwy’n cadarnhau nad ydw i wedi cyflwyno unrhyw destun deallusrwydd artiffisial cynhyrchiol fel fy ngwaith fy hun. Rwy’n cadarnhau bod gennyf gopïau o’m drafftiau, fy nodiadau, ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir gofyn i mi eu darparu fel tystiolaeth.





Rhan B  - Gwerthusiad beirniadol o ddatblygiad targed strategol mewn Cynllun Datblygu Ysgol: Gweithredoedd, Effaith a Myfyrdodau ar sail Tystiolaeth

[bookmark: _Int_paY16jvz]Yn y traethawd hwn, byddaf yn arfarnu’n feirniadol un pwynt gweithredu o fewn Cynllun Datblygu Ysgol (CDY). Pwrpas CDY yw i ‘helpu ysgolion i roi’r profiadau a’r deilliannau dysgu gorau posibl i ddysgwyr, beth bynnag fo’u cefndir neu eu hamgylchiadau, er mwyn sicrhau safonau ac uchelgeisiau uchel i bawb’ (Llywodraeth Cymru, 2024a). Wrth ddilyn canllawiau BERA (2024) byddaf yn cyfeirio at yr ysgol byddaf yn trafod fel ‘Ysgol A’ er mwyn cadw cyfrinachedd.
[bookmark: _Int_Ddgyl8wH]Byddaf yn canolbwyntio ar y targed strategol o ‘barhau i fireinio ar sgiliau ieithyddol llafar Cymraeg ein dysgwyr’ (Ysgol A, 2024). Dewisodd Ysgol A eu targed ar sail arolygiad Estyn (2022). Mae datblygu sgiliau llafar y dysgwyr yn flaenoriaeth i'r ysgol o ganlyniad i berfformiad is na disgwyl gan y dysgwyr dros y flynyddoedd diwethaf. Sylwodd Ysgol A bod canlyniadau darllen ac ysgrifennu Cymraeg y dysgwyr yn gryf ond bod eu sgiliau llafar yn llai datblygedig. 
[bookmark: _Int_ds0SFWRo]Lleolwyd yr ysgol nghymoedd de Cymru, lle bod canran siaradwyr Cymraeg yn yr ardal yw’r lleiaf yng Nghymru (Llywodraeth Cymru, 2025a). Wedi dweud hyn, mae canran y dysgwyr sy’n siarad Cymraeg yn y cartref yn Ysgol A yn 65.5% (Estyn, 2022).  Er bod yr ysgol wedi’i lleoli mewn ardal lle mae’r canran o siaradwyr Cymraeg yn isel, mae’r ffaith bod 65.5% o’r dysgwyr yn siarad Cymraeg yn y cartref yn herio’r darlun cyffredinol, gan awgrymu gall ffactorau fel polisïau llywodraethol, megis strategaeth Cymraeg 2050 (Llywodraeth Cymru, 2017)  neu agweddau rhieni (Spolsky, 2009) cael mwy o ddylanwad na’r cyd-destun daearyddol yn unig. Felly mae’n bwysig ystyried gall polisïau llywodraethol ac agweddau teuluol effeithio defnydd iaith unigolion, yn hytrach na dylanwad daearyddol yn unig.
Pan yn gwneud ei arolygon mae Estyn yn defnyddio 3 maes arolygu; ‘MA1: Addysgu a dysgu, MA2: Lles, gofal, cymorth ac arweiniad, MA3: Arwain a gwella’ (Estyn, 2024a). Gyda’r rhan ‘Beth sy’n digwydd nesaf?’ yr adroddiad sy’n rhoi cyfarwyddiadau clir i'r ysgolion ar gamau ar ôl yr arolygiad, mae MA3 yn helpu’r ysgolion i hunanwerthuso ac i feddwl am dargedau i gynnwys yn eu CDY. 
Er mwyn sicrhau bod CDY yn lwyddiant, mae’n hanfodol bod pob rhan ohono yn cyd-fynd â Chwricwlwm i Gymru (Llywodraeth Cymru, 2022) ac yn seiliedig ar yr egwyddorion sy’n ei lywio a dylai ysgolion canolbwyntio ar wella trwy eu gwaith hunanwerthuso (Llywodraeth Cymru, 2024a). 
Mae targed Ysgol A yn cysylltu’n uniongyrchol â blaenoriaethau Llywodraeth Cymru. Uchelgais y llywodraeth yw i gyrraedd targed o un miliwn o siaradwyr Cymraeg erbyn y flwyddyn 2050, er mwyn cynyddu’r defnydd o’r Gymraeg ym mhob agwedd o fywyd (Llywodraeth Cymru, 2017). Wrth ddatblygu ei CDY, gweithredodd Ysgol A strategaethau sy’n galluogi iddynt gyflawni’r targed hwn, trwy sicrhau bod sgiliau ieithyddol llafar yn ffocws clir ymysg dysgwyr. 
Mae cylch llunio CDY yn broses sy’n caniatáu i ysgolion adolygu a gwella eu perfformiad (Llywodraeth Cymru, 2014).  Dylai ysgolion dechrau gyda hunanwerthuso i adnabod cryfderau a’u meysydd i wella, ac yna creu targedau penodol yn seiliedig ar hynny. Dylai ysgolion wedyn, monitro cynnydd ac adolygu effeithiolrwydd gan addasu’r CDY pan fo angen. Mae’r broses hon yn barhaus ac yn sicrhau gwelliannau parhaol a chefnogi polisïau Llywodraeth Cymru (Llywodraeth Cymru, 2014). 
Ond, wedi dweud hynny mae yna ymchwil sy’n awgrymu bod gwelliannau mewn llinell yn gallu bod yn effeithiol wrth ddelio gyda thargedau penodol mewn amgylchedd addysgol, yn enwedig pan bod y ffocws yn glir ar feysydd penodol i wella (Chappell et al., 2015). Ond rhaid dadlau gall hwn fod yn anodd i ddatblygu’n gyson, ac yn llai cynaliadwy na systemau sy’n canolbwyntio ar gwelliannau parhaus sy’n ystyried cyd-destunau ehangach (Fullan, 2016). 
Fel gyda phopeth, mae yna heriau sy’n dod gyda llunio CDY. Mae ysgolion yn aml yn wynebu cyfyngiadau ariannol a all rwystro nhw rhag gweithredu CDY yn llwyddiannus. Gall ddiffyg adnoddau, gan gynnwys hyfforddiant staff, cael dylanwad ar effeithiolrwydd CDY (Leithwood, Jantzi, a Steinbach, 2004). Mae’n bosib gall ysgolion methu cyrraedd eu targedau CDY oherwydd anallu’r addysgwyr i addasu i newidiadau parhaus mewn cyd-destunau addysgol (Koh, Askell-Williams a Barr, 2023). Yn ogystal, mae ymchwil yn dangos bod y mwyafrif o ysgolion yn asesu ffactorau mewnol yn bennaf, megis cryfderau a gwendidau, gan beidio asesu nifer o ffactorau allanol (Shanshan, Cheah a Abdulla, 2024). Mae canfyddiadau yr ymchwil yma hefyd yn amlygu’r angen am ddull mwy cytbwys sy’n seiliedig ar ddata er mwyn gwella cywirdeb ac effeithiolrwydd CDY. Wedi dweud hyn, rhaid tynnu sylw at y ffaith cafodd yr astudiaeth yma ei cynnal yn Tsieina, lle mae’r system addysg yn wahanol i system addysg yng Nghymru, ac felly mae’n debygol ni fydd y canlyniadau yn gallu cael eu cyffredinoli i addysg yng Nghymru. Er hyn, os mae’r addysgwyr yng Nghymru i gyd yn ymrwymo i gyrraedd y targedau ni ddylid hyn fod yn broblem iddynt (Locke a Latham, 1990; Locke a Latham, 2002). 
Ym mis Ionawr 2024, ymrwymodd Llywodraeth Cymru i ddod â phartneriaid addysg ynghyd i wella ysgolion ac i godi safonau. Dywedwyd bod eu camau nesaf yn cynnwys cefnogi gwelliannau ar lefel leol, rhanbarthol ac hefyd ar lefel genedlaethol (Llywodraeth Cymru, 2024b). Ers hynny mae Llywodraeth Cymru wrthi’n parhau i ymrwymo i ddarparu arweinyddiaeth genedlaethol cryf ac wedi rhoi diweddariad ar y cynnydd gan nodi ei fod yn parhau i fonitro cynnydd ysgolion ers sefydlu’r rhaglen bartneriaid gwella ysgolion blwyddyn yn ôl. Mae’r erthygl yn cadarnhau blaenoriaethau clir y llywodraeth, sy’n cynnwys datblygu llythrennedd y dysgwyr, sy’n canolbwyntio ar wella ysgolion (Llywodraeth Cymru, 2025b). Mae cyfraniad a pholisïau'r llywodraeth yn cyfrannu’n sylweddol at ddatblygiad ysgolion (OECD, 2013) ac felly’n pwysleisio’r pwysigrwydd i roi diweddariadau o’i polisïau i'r ysgolion er mwyn hybu gwelliant. 
Mae llafaredd yn rhan angenrheidiol ac yn wraidd un o Feysydd Dysgu a Phrofiad (MDPh) Cwricwlwm i Gymru (Llywodraeth Cymru, 2022) sef y maes Iaith, Llythrennedd a Chyfathrebu. Mae sgiliau llafar hefyd yn allweddol ar gyfer datblygu cydberthnasau, hyder a llesiant, ac os mae dysgwyr yn cael trafferth gyda’u sgiliau llafar, gall hyn arwain at heriau wrth ddarllen ac ysgrifennu (CBAC, 2019). Mae hyn felly yn pwysleisio pwysigrwydd ddatblygu’r sgil yma o’r cychwyn yn nhaith addysg y dysgwyr. 
Mae angen i ysgolion rhoi pwyslais ar hybu’r defnydd o’r Gymraeg, fel nodir yn y Fframwaith Siarter Iaith (Llywodraeth Cymru, 2019). Nod y Siarter Iaith yw i gynnig arweiniad i ysgolion er mwyn sicrhau bod dysgwyr yn teimlo’n hyderus wrth ddefnyddio’u sgiliau Cymraeg ac i gynyddu defnydd yr iaith tu fewn a thu allan i'r ysgol. Ond, rhaid tynnu sylw at y ffaith bod nifer o blant yn osgoi siarad iaith gan eu bod yn ofni gwneud camgymeriadau neu diffyg hyder (Salihoğlu, 2024), felly rhaid i ysgolion weithio’n galed er mwyn goresgyn hwn. 
Mae ymchwil yn dangos dydy arweinwyr ysgol ddim yn rhoi digon o flaenoriaeth i ddatblygu sgiliau llafar Cymraeg eu disgyblion ac o ganlyniad, ni ddatblygwyd sgiliau iaith Cymraeg y dysgwyr yn ddiogon cadarn (Estyn, 2023). Felly wrth roi’r targed ar y CDY mae’r ysgol yn gwneud ei gorau i rhoi flaenoriaeth i ddatblygu llafaredd eu dysgwyr. 
Mae datblygu sgiliau Cymraeg y dysgwyr ddim yn unig yn bwysig o fewn yr ysgol ond mae hefyd yn bwysig i annog nhw i ddefnyddio’r Gymraeg yn eu bywydau pob dydd (Llywodraeth Cymru, 2017). Ond dydy ysgolion ddim yn rhoi digon o gyfleoedd i'r dysgwyr i ddefnyddio’r Gymraeg tu fas i'r ystafell ddosbarth (Estyn, 2024b). Felly mae’n bwysig datblygu sgiliau llafar Cymraeg y dysgwyr o fewn yr ysgol, er mwyn ceisio hybu’u defnydd tu fas hefyd. 
Mae’r blaenoriaeth o ‘barhau i fireinio sgiliau ieithyddol llafar Cymraeg ein dysgwyr’ yn deillio o flaenoriaeth genedlaethol gan Llywodraeth Cymru sy’n nodi ei uchelgais o un miliwn o siaradwyr Cymraeg erbyn 2050 (Llywodraeth Cymru, 2017). Mae Ysgol A yn gwneud hyn trwy weithredu strategaethau sy’n gwella sgiliau ieithyddol llafar dysgwyr ac yn ceisio cynyddu defnydd Cymraeg y dysgwyr ym mhob agwedd o fywyd.
Mae ymchwil Vygotsky (1978) o bwysigrwydd cyfathrebu rhyngbersonol yn berthnasol i sgiliau llafar yn y Gymraeg. Trwy annog defnydd o’r iaith, gall ysgolion gweld gwelliant mewn rhuglder a meddwl beirniadol eu dysgwyr. Mae hyn yn cefnogi’r blaenoriaeth genedlaethol o gynyddu’r nifer o siaradwyr Cymraeg a sicrhau bod yr iaith yn rhan naturiol o fywyd pob dydd yng Nghymru. Er mwyn ceisio cyrraedd y targed mae Ysgol A wedi sicrhau bod sesiynau llafar yn cael eu hamserlenni ym mhob dosbarth yn ddyddiol, ond rhaid cofio nid yw hynny'n gwarantu bydd y dysgwyr yn datblygu gwell dealltwriaeth o’r iaith nac yn magu hyder yn eu llafaredd gan fod llawer o ffactorau eraill yn dylanwadu ar y broses ddysgu (Bourdieu, 1986). Ond wedi dweud hynny, wrth wneud astudiaeth achos, gwelodd Estyn 2024, pan ydynt yn cynllunio sesiynau drilio iaith clir, ac yn eu darparu’n gyson, mae iaith Gymraeg eu dysgwyr yn gwella. Serch hynny, mae ymchwil i ddangos bod asesu sgiliau llafar yn anoddach nag asesu sgiliau arall, felly mae hyn yn gallu achosi problemau wrth fesur y targed. (Fitzpatrick et al. 2018). Er bod y dysgwyr yn siarad yr iaith yn fwy aml nid yw hynny’n meddwl eu bod yn siarad Cymraeg yn gywir.
Mae’r ysgol hefyd wedi penodi Criw Cymraeg yr ysgol i gymryd rhan flaenllaw ym mywyd yr ysgol ac ers hynny maent wedi derbyn Gwobr Aur y Siarter Iaith. Mae rhain yn effeithio ar ddatblygiad sgiliau llafar y dysgwr yn gadarnhaol gan eu bod yn annog defnydd cyson o’r iaith mewn amrywiaeth o gyd-destunau, a’r dysgwyr sy’n eu harwain. Mae'r ffaith bod y dysgwyr yn eu harwain yn gallu awgrymu bod Theori Hunan-Benderfyniad yn chwarae rôl ac felly mae’r dysgwyr yn teimlo fel eu bod yn cael mwy o reolaeth dros eu dysgu ac o ganlyniad gall hyn arwain at gynnydd mewn brwdfrydedd i gymryd rhan (Deci & Ryan, 1985). Ond serch hynny, mae modd dadlau gall yr effaith ar sgiliau llafar y dysgwyr fod yn gyfyngedig os nad yw’r prosiect wedi cael ei integreiddio’n llwyr i bob agwedd o fywyd ysgol. 
Mae Gwobr Aur y Siarter Iaith yn mesur ymrwymiad ysgolion i ddefnyddio’r Gymraeg ym mhob agwedd o fywyd yr ysgol, gan gynnwys gweithgareddau yn yr ystafell ddosbarth, ac ethos yr ysgol, gan sicrhau bod y Gymraeg yn cael ei ddefnyddio’n naturiol a gyda hyder gan y disgyblion (Llywodraeth Cymru, 2019). Ond mae rhaid ystyried, er fod gwobrau y Siarter Iaith yn ffordd dda o fesur defnydd y Gymraeg o fewn ysgolion, mae'n canolbwyntio’n fwy ar y defnydd o’r iaith gyffredinol a’r ethos o’i ddefnyddio, yn hytrach na mesur sgiliau iaith penodol y dysgwyr. Ac felly mae'n bosib na fydd yn adlewyrchu’n gywir gallu iaith y dysgwyr ac felly ddim yn ffordd ddibynadwy o fesur datblygiad iaith llafar y dysgwyr. 
Mae Llais 21 yn fenter addysgol sy’n ffocysu ar ddatblygu sgiliau llafaredd Cymraeg a Saesneg y dysgwyr drwy ddulliau strwythuredig ac ymarferol (Llwyfan Llythrennedd GO, 2022). Cafodd staff addysgu Ysgol A hyfforddiant Llais 21 yn y gobaith eu bod yn gallu defnyddio’r hyfforddiant i integreiddio datblygiad llafar y dysgwyr. Mae Llais 21 yn cefnogi dysgwyr i fynegi eu hunain yn effeithiol mewn amrywiaeth o gyd-destunau. Rhoddwyd amser penodedig yn ystod gwersi i ymarfer sgiliau llafar y dysgwyr gan obeithio bydden nhw’n gweld gwelliant. Er mwyn gwerthuso llwyddiant datblygiad y targed, defnyddiwyd dulliau asesu megis arsylwadau gwersi, dadansoddi perfformiadau llafar disgyblion a chasglu adborth gan athrawon a disgyblion. Mae adborth rhieni a chymuned yr ysgol hefyd yn rhan o’r broses werthuso er mwyn sicrhau bod yr effaith yn ymestyn tu hwnt i'r dosbarth.
Mae yna rhai heriau i'w hystyried gyda Llais 21, megis mae’n anodd sicrhau bod pob dysgwr yn elwa’n gyfartal, yn enwedig y rhai sydd â diffyg hyder neu anghenion dysgu ychwanegol. Yn ogystal, mae modd dadlau bod angen mwy o strategaethau asesu ffurfiannol i sicrhau bod cynnydd y dysgwyr yn cael ei asesu yn fwy manwl. 
Er mwyn ceisio cyfrannu at wella sgiliau llafar y dysgwyr, roeddwn i'n integreiddio nifer o strategaethau buddiol i mewn i fy ngwersi. Un o rhain oedd gofyn mwy o gwestiynau agored i'r dysgwyr. Mae ymchwil yn dangos bod defnyddio cwestiynau agored o fewn gwersi yn ffordd effeithiol o ddatblygu iaith a geirfa ymysg plant ifanc (Wasik a Hindman, 2013). Fodd bynnag, mae athrawon yn aml yn gofyn cwestiynau agored a dyw’r dysgwyr ddim yn ymateb gan ddefnyddio’r iaith a’r eirfa y mae’r athro yn ceisio ei datblygu, ac felly mae modelu’r iaith a ddarparu enghreifftiau yn holl bwysig (Walsh, 2011). Felly wnes i sicrhau fy mod i un rhoi mat geirfa a lluniau i'r dysgwyr er mwyn ysgogi nhw i ddefnyddio’r patrymau a’r geirfa cywir wrth ymateb i'r cwestiynau agored (Mayer, 2009). Yn ogystal, mae’r ymchwil yn dangos, bod athrawon yn aml y gofyn cwestiynau agored ond ddim yn rhoi digon o amser i'r dysgwyr i ymateb mewn ffordd effeithiol cyn symud ymlaen i'r tasg nesaf (Tobin, 1978). Felly wnes i sicrhau fy mod i'n rhoi digon o amser i'r dysgwyr ateb y cwestiynau cyn symud ymlaen. Mae ymchwil hefyd yn dangos pan mae dysgwyr yn ymateb i gwestiynau agored, maent yn fwy tebygol o ddefnyddio geirfa mwy amrywiol a strwythurau brawddegau mwy cymhleth (Lee a Kinzie, 2011). Ac felly fe wnes i integreiddio mwy o gwestiynau agored yn naturiol i mewn i wersi wrth obeithio byddai hwn yn datblygu sgiliau llafar y dysgwyr. 
Yn ystod fy amser yn ysgol A wnes i hefyd geisio cynyddu’r defnydd o’r Gymraeg tu allan i'r ysgol. Creais taflen Bingo hybu’r iaith Gymraeg a oedd yn cynnwys nifer o dasgau hwyl gall y dysgwyr gwneud tu fas i'r ysgol. Roedd y gweithgareddau yn cynnwys, dysgu aelod o’ch teulu sydd ddim yn siarad Cymraeg 5 gair Cymraeg newydd gallent ddefnyddio pob dydd, neu i geisio gwylio 5 munud o raglen teledu Cymraeg y dydd. Fe wnes i wneud hyn yn unol gyda pholisi Llywodraeth Cymru, 1 miliwn o siaradwyr Cymraeg erbyn 2050 (Llywodraeth Cymru, 2017). Gwelais effaith positif o wneud hwn gan weld y dysgwyr yn gyffrous ac yn fwy awyddus i ddefnyddio’r iaith tu allan i’r ysgol. 
Yn ystod fy amser yn yr ysgol sicrheais fy mod i'n gwobrwyo’r dysgwyr a oedd yn ymdrechu i siarad Cymraeg, trwy ddosbarthu tystysgrifau ‘Cymro / Cymraes yr wythnos’. Mae tystiolaeth yn awgrymu bod gwobrwyo yn ffordd effeithiol i ysgogi dysgwyr o fewn lleoliad ystafell ddosbarth (Chen, 2023). Mae astudiaeth achos gan Estyn (2024c) yn nodi wrth ddarparu cyfleoedd i sicrhau ymdeimlad o berthyn, awyrgylch cefnogol a balchder yn eu Cymreictod, datblygodd sgiliau llafaredd y dysgwyr ar draws yr ysgol. Wedi dweud hynny, mae ymchwil yn dangos bod y defnydd o wobrwyo yn gallu tanseilio cymhelliant y dysgwyr ac yn arwain at y dysgwyr yn caffael sgiliau yn arafach a bod mwy o wallau yn y broses ddysgu (Baranek, 1996). 
I gloi, ffocws yr aseiniad oedd i werthuso datblygiad o darged strategol mewn CDY yn feirniadol. Wrth edrych ar yr ymchwil mae’n bwysig iawn fod ysgolion yn gwneud penderfyniadau am eu targedau strategol ar sail tystiolaeth cadarn ac i gyd-fynd â pholisïau'r llywodraeth. Mae’r profiad yma wedi dylanwadu ar fy ymarfer dysgu gan ei fod yn fy helpu i feddwl yn feirniadol am dargedau strategol ysgolion ond yn bennaf sut i fynd ati i weithredu’r targedau hynny ar sail tystiolaeth cadarn. Ac byddaf yn ystyried hon wrth ddatblygu yn fy ngyrfa fel athrawes hefyd. Yn ogystal mae’n hanfodol bod y strategaethau yn cael eu monitorio’n rheolaidd i sicrhau cynnydd cadarnhaol ar draws yr ysgol gyfan. 







	
	
	



